laion/Wikipedia-Exotic huggingface dataset:
ვარჟეანი

ვარჟეანი (პორტ. Vargeão) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 890 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 3 532 ადამიანს შეადგენდა, მოსახლეობის სიმჭიდროვე 21.19 კმ²-ზე. ფართობი 166 648 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
შანშერე

შანშერე (პორტ. Xanxerê) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 800 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 44 128 ადამიანს შეადგენდა, მოსახლეობის სიმჭიდროვე 116.81 კმ²-ზე. ფართობი 377 764 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
შაშინი (სანტა-კატარინა)

შაშინი (პორტ. Xaxim) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 770 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ შანშერეს შემადგენლობაში. 2010 წლის მონაცემებით, მოსახლეობა 25 713 ადამიანს შეადგენდა, მოსახლეობის სიმჭიდროვე 87.67 კმ²-ზე. ფართობი 293 279 კმ²-ია. სანტა-კატარინა ბრაზილიის შტატები ბრაზილიის სტატისტიკის ეროვნული ინსტიტუტი ბრაზილიის სტატისტიკის ეროვნული ინსტიტუტი, ზოგადი სტატისტიკა
TurboGrafx-16-ის თამაშების სია

ეს არის კომპანია NEC-ის შექმნილი ვიდეო თამაშების კონსოლის, TurboGrafx-16-ის ვიდეო თამაშების სია. კონსოლი გამოვიდა 1989 წელს ჩრდილოეთ ამერიკაში. საერთო ჯამში ამ რეგიონში პლატფორმისთივს გამოვიდა 138 ერთეული თამაში, რომელთაგანაც 94 იყო TurboChip ფორმატში, 21 TurboGrafx-CD ფორმატში და 23 Super CD ფორმატში. სარჩევი : Top A B C D E F G H I J K L M N O P Q R S T U V W X Y Z PC Engine Software Bible - PC Engine-ის თამაშების კატალოგი PCECP - PC Engine Catalog Project დაარქივებული 2021-06-26 საიტზე Wayback Machine. - PC Engine-ის თამაშების სრული კატალოგი
საბჭოთა კავშირის საფეხბურთო ჩემპიონატი 1984

საბჭოთა კავშირის საფეხბურთო ჩემპიონატი 1984 — საბჭოთა კავშირის საფეხბურთო ჩემპიონატის 47-ე გათამაშება. გამარჯვებული გახდა ლენინგრადის „ზენიტი“, მეორე ადგილზე გავიდა მოსკოვის „სპარტაკი“, მესამეზე – დნეპროპეტროვსკის „დნეპრი“. დაიწყო 10 მარტს და დასრულდა 24 ნოემბერს. The Rec.Sport.Soccer Statistics Foundation.
PC-FX

PC-FX — 32 ბიტიანი მეხუთე თაობის სახლის ვიდეო თამაშების კონსოლი, შემუშავებული იაპონური კომპანია NEC-ის მიერ. გამოვიდა Sony PlayStation-ის გამოშვებიდან ერთი კვირის შემდეგ, 1994 წლის 23 დეკემბერს. დაანონსდა 1993 წლის ბოლოს. ის არის PC Engine-ის მემკვიდრე, ჩრდილოეთ ამერიკაში ცნობილი, როგორც TurboGrafx-16. წინამორბედისგან განსხვავებით, PC-FX მხოლოდ იაპონიაში გამოვიდა და გააჩნდა უჩვეულო დიზაინი; ის პერსონალურ კომპიუტერს უფრო ჰგავდა, ვიდრე სათამაშო კონსოლს და განახლებას ექვემდებარებოდა. გეიმპადი გარეგნულად წააგავდა Sega Mega Drive-ისას, მაგრამ გააჩნდა მეტი ღილაკი. სისტემა გამოიყენებდა 32 ბიტიან NEC V810 RISC-ის ცენტრალურ პროცესორს 21.5 ტაქტური სიხშირით, 2 მბ ოპერატიულ მეხსიერებას და გრაფიკულ ჩიპს, რომელსაც შეეძლო 16,777 ფერის გამოსახვა ეკრანზე. თუმცა კონსოლს აკლდა 3D მრავალკუთხედზე დაფუძნებული გრაფიკული ჩიპი, რაც მას კონკურენტებთან შედარებით ხდიდა აპარატულად დაბალსიმძლავრიანს. ის იყო საკმადო ძვირი და ასევე განიცდიდა დეველოპერების მხარდაჭერის ნაკლებობას, შედეგად მან კონკურენცია ვერ გაუწია მეხუთე თაობის სისტემებს და 1998 წლის თებერვალში მისი წარმოება შეწყდა. კონსოლის თამაშების ბიბლიოთეკა მოიცავდა მხოლოდ და მხოლოდ 62 თამაშს. მისი გამოსვლისთანავე ხელმისაწვდომი იყო სამი თამაში: „Graduation 2: Neo Generation FX“, „Battle Heat და Team Innocen“, ხოლო უკანასკნელ თამაშად იქცა „First Kiss Story“, გამოცემული 1998 წლის 24 აპრილს. სისტემა განთქმულია ეროტიკული თამაშების სიმრავლით. არსებობის განმავლობაში, საერთო ჯამში გაიყიდა კონსოლის 400,000 ეგზემპლარი, რაც ითვლება კომერციულ ჩავარდნად. PC-FX გახდა NEC-ის მიერ შემუშავებული უკანასკნელი კონსოლი. მთავარი სტატია: PC-FX-ის თამაშების სია. კონსოლი FX-PAD კონტროლერი FX-MOU FX-BMP-ის რეზერვული მეხსიერება TurboGrafx-16 PC Engine SuperGrafx NEC PC-FX — ვიდეო თამაშების კონსოლების ბიბლიოთეკა PC Engine-ის ამბიციური ჩანაცვლება — ჟურნალი Next Generation PC-FX-ის ათი საკუთეო ვიდეო თამაში Retro Gamer-ზე PC-FX-ის მიმოხილვა და მახასიათებლები Giant Bomb-ზე ↑ Game Data Library, Total Hardware Results [1] დაარქივებული 2020-02-12 საიტზე Wayback Machine. . July 2016 ↑ 2.0 2.1 „NEC of Japan Reveals Specs on New FX 32-Bit Game System!“. Electronic Gaming Monthly (54). EGM Media, LLC. January 1994. p. 66. ↑ „Yet One More 32-bit System“. GamePro (56). IDG. March 1994. p. 184. ↑ „Next Wave“. Electronic Gaming Monthly (60). EGM Media, LLC. July 1994. p. 110. ↑ „Overseas ProSpects: NEC PC-FX“. GamePro (64). IDG. November 1994. p. 268. ↑ Hardware Totals. ციტირების თარიღი: 13 October 2016. ↑ http://www.giantbomb.com/pc-fx/3045-75/
PC-FX-ის თამაშების სია

ეს არის ვიდეო თამაშების კონსოლის, NEC PC-FX-ის თამაშების სრული სია, საერთო ჯამში 62 ერთეული. PC-FX არის PC Engine-ის მემკვიდრე, რომელიც ჩრდილოეთ ამერიკაში ცნობილია, როგორც TurboGrafx-16. მას ქჰონდა პერსონალური კომპიუტერის მაგვარი დიზაინი და მის მსგავსად განახლებას ექვემდებარებოდა. კონსოლის პირველი თამაშებია: „Graduation 2: Neo Generation FX“, „Battle Heat“ და „Team Innocent“, ხოლო უკანასკნელი თამაში არის „First Kiss Story“, გამოსული 1998 24 აპრილს. სისტემა მისი თამაშების ჩათვლით გამოვიდა მხოლოდ იაპონიაში. სარჩევი : Top 0–9 A B C D E F G H I J K L M N O P Q R S T U V W X Y Z PC-FX-ის თამაშების სრული სია დაარქივებული 2012-02-05 საიტზე Wayback Machine.
ბოტსვანის ადმინისტრაციული დაყოფა

ბოტსვანის ტერიტორია დაყოფილია 9 ოლქად: ცენტრალური ოლქი განზი კგალაგადი კგატლენგი კვენენგი ჩრდილო-აღმოსავლეთის ოლქი ჩრდილო-დასავლეთის ოლქი სამხრეთ-აღმოსავლეთის ოლქი სამხრეთის ოლქი 2001 წელს ჩობე და ნგამილანდი(№ 2 და № 7 რუკაზე) გაერთიანდა ჩრდილო-დასავლეთის ოლქში. თავის მხრივ ოლქები იყოფა 28 ქვეოლქად.. ↑ Gwillim Law. Sub-districts of Botswana. Administrative Divisions of Countries ("Statoids").
ელისენი

ელისენი, ენისელი — მხარე ფეოდალური ხანის საქართველოში, ისტორიული ჰერეთის ჩრდილო-აღმოსავლეთის ნაწილი. მოიცავდა მდინარეებს ბელაქნისწყალსა, გიშისწყალსა, ალაზანსა და კავკასიონის ქედს შორის მდებარე მიწებს (XVIII საუკუნის 30-იანი წლებიდან საზღვრის ერთმა მხარემ გიშისწყლიდან ქურმუხისწყალზე გადაინაცვლა, რადგან აქ ამ დროისთვის ძირითადად უკვე ლეკი მოსახლეობა იყო). სახელწოდებას უკავშირებენ მისიონერ ელისეს, რომელიც, სომეხი ისტორიკოსის მოვსეს კალანკატვაცის (X ს.) ცნობით, I საუკუნეში აღმოსავლეთ ამიერკავკასიაში ქრისტიანობას ქადაგებდა. V საუკუნიდან ელისენი ჰერეთის საერისთავოს ნაწილს წარმოადგენდა და პოლიტიკურად საქართველოს შემადგენლობაში შედიოდა. VIII საუკუნეში ერისმთავარი არჩილი ამ ტერიტორიაზე კულტურულ აღმშენებლობას ეწეოდა. XI საუკუნეში, კახეთის საერისთავოებად დაყოფის დროს, ელისენი მაჭის საერისთავოს შემადგენლობაში მოექცა. XV საუკუნის II ნახევარში კახეთის მეფე გიორგი VIII-მ აქ სამოურავო შექმნა. XVI საუკუნიდან ელისენში დაღესტნიდან გადმოსული ლეკი მოახალშენენი სახლდებიან. მხარის ნაწილობრივმა ეთნიკურმა ცვლილებამ ელისენს არ დაუკარგა ადრინდელი პოლიტიკური შინაარსი, იგი კვლავინდებურად ქართველი მეფეების ხელისუფლებას ემორჩილებოდა. XVII საუკუნის დასაწყისში ელისენის აღმოსავლეთი ნაწილი ახლად წარმოქმნილი მაჰმადიანური პოლიტიკური ერთულის ელისუს სასულთნოს შემადგენლობაში მოექცა. კახეთში ყიზილბაში ხანების მმართველობის ხანაში (1677-1703) მდგომარეობა არსებითად შეიცვალა, როგორც კაკში, ისე ელისენში ლეკი მოახალშენენი უკვე კომპაქტურად სახლდებოდნენ, მკვიდრ ქართულ მოსახლეობაში კი დაიწყო იძულებითი გამაჰმადიანების პროცესი. 1803 წლიდან ელისენი ჭარ-ბელაქნის „თავისუფალ თემებთან“ ერთად დამოკიდებული გახდა რუსეთის იმპერიაზე. 1830 წლიდან კი საბოლოოდ შევიდა მის შემადგენლობაში როგორც ჭარ-ბელაქნის ოლქის (შემდგომში ოკრუგის) ნაწილი. 1921 წლიდან ისტორიული ელისენი დანარჩენ საინგილოსთან ერთად აზერბაიჯანის ფარგლებშია. ალიაბადი ელისუს სასულთნო გვასალია ჯ., თოდრია თ., გვიანფეოდალური ხანის კახეთის სამეფოს პოლიტიკური საზღვრები, «საქართველოს ისტორიული გეოგრაფიის კრებული», 1971, ტ. 4; მუსხელიშვილი დ., კახეთ-ჰერეთის პოლიტიკური გეოგრაფიის საკითხები XII-XIII სს., იქვე, 1967, ტ. 3; პაპუაშვილი თ., ჭარ-ბელაქანი, თბ., 1972; გვასალია ჯ., ენციკლოპედია „საქართველო“, ტ. 2, თბ., 2012. — გვ. 648.
ღვთისმშობლის ხატის ყოველთა მწუხარეთა სიხარულის ეკლესია (ტიხაია-ჟურავკა)

ღვთისმშობლის ხატის ყოველთა მწუხარეთა სიხარულის ეკლესია (რუს. Церковь иконы Божией Матери «Всех скорбящих Радость») — მართლმადიდებლური ეკლესია ჩერტკოვოს რაიონის სოფელ ტიხაია-ჟურავკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. აშენებულია 1871 წელს. ეკლესია ააშენეს 1871 წელს გადამდგარი მაიორის ფიოდორ ფიოდორის ძე ბარაბანშჩიკოვის ფინანსებით. თავად დაკრძალულია ეკლესიის სამხრეთ-აღმოსავლეთ მხარეს, მისი საფლავი შემონახულია დღევანდელ დღემდე. ეკლესიის შენობა და სამრეკლო აგებული იყო წითელი აგურისაგან. ეკლესია ადრე ასევე შემოღობილი ყოფილა აგურის ღობით. 1904 წელს ეზოში ააშენეს სამი აგურის თაღი მოოქროვილი გუმბათით და ჯვრით, რომელსაც ჰქონდა რკინის ჭიშკარი. ეკლესიას არ ჰქონდა არანაირი მიწის ნაკვეთი, თავდაპირველად ბარაბანშჩინკოვი დაპირდა, რომ ეკლესიას გამოუყოფდა 100 დესეტინა მიწას და წლიურად 200 რუბლს, მაგრამ 1891 წლისათვის ეს საკითხი როგორც ჩანს მოგვარებული ჯერ კიდევ არ იყო. ეკლესია იყო ღარიბი: 1896 წლისათვის ეკლესიის შემოსავალი იყო წლიურად მხოლო 480 მანეთი. ეკლესიასთან არ მოქმედებდა საეკლესიო-სამრევლო სკოლა, მაგრამ 1787 წლისათვის ააგეს ერთკლასიანი სახალხო სკოლა. საბჭოთა ხელისუფლების პერიოდში, ისევე როგორც სხვა ეკლესიები, აღნიშნული ეკლესიაც დახურეს და მისი შენობა გამოიყენებოდა როგორც საწყობი. ↑ 1.0 1.1 2013-10-27 23:42:00 Ankol1 Ankol1 2013-10-27 23:42:00 Ankol1wrote. Тихая Журавка и ее отставной Барабанщик ( Из серии "Памятники Ростовской области"). ციტირების თარიღი: 2017-02-03. ↑ 2.0 2.1 2.2 Тихая Журавка|Церковь иконы Божией Матери "Всех скорбящих Радость". sobory.ru. ციტირების თარიღი: 2017-02-03.
ფაშიზმის მსხვერპლთა მემორიალი (შახტი)

ფაშიზმის მსხვერპლთა მემორიალი (რუს. Мемориал «Жертвам фашизма») — მემორიალური კომპლექსი, მდებარეობს ქალაქ შახტში, როსტოვის ოლქი, რუსეთის ფედერაცია. ქალაქი შახტი მეორე მსოფლიო ომის დროს ოკუპირებული იყო გერმანელი ფაშისტების მიერ 1942 წლის 22 ივლისიდან 1943 წლის 12 თებერვლამდე. ფაშისტებმა ქალაქში თავიანთი წესრიგი დაამყარეს, თუმცა ქალაქის მაცხოვრებლები მათ ეწინააღმდეგებოდნენ. ოკუპანტებს უნდოდათ სწრაფად აღედგინათ ქვანახშირის მრეწველობა, თუმცა ამის წინააღმდეგაც აქტიურად ილაშქრებდნენ ქალაქელები. ფაშისტებმა მასობრივი დაპატიმრებები დაიწყეს. საძმო სასაფლაოზე მათ გააკეთეს კრასინის სახელობის შახტის შურფი. ადგილობრივებს სპეციალურად გამოყოფილ ტერიტორიებზე ხვრეტდნენ. 1942 წლის 5 ოქტომბერს დააპატიმრეს შახტინს იატაკქვეშეთის ერთ-ერთი ლიდერი ივანე ტიმოთეს ძე კლიმენკო. ფაშისტებმა წაიყვანეს იგი შახტის შურფისკენ რათა დაესაჯათ. მან ფაშისტებს ამაყად განუცხადა, რომ „სულ ერთია, გამარჯვება მაინც წითელ არმიას დარჩებოდა“. ივანე კლიმენკომ დაიჭირა გერმანელი ფაშისტი და მასთან ერთად გადაეშვა შახტის ჭაურში. იგივე გააკეთა იატაკქვეშეთელმა ოლღა მეშკოვამ. 1942 წლის ზამთარში ოლღა საიდუმლოდ დაბრუნა ოჯახში. თუმცა დაიჭირეს გესტაპოელებმა და დახვრეტის წინ ისიც გესტაპოელთან ერთად გადაეშვა შახტის ჭაურში. ამჟამად მის სახელს ატარებს კულტურის სახლი ოქტომბრის რევოლუციის დასახლებაში. 3 500-ზე მეტი შახტელი დაიღუპა კრასინის შახტის ჭაურში ოკუპაციის პერიოდში. 1943 წლის 10 მარტს მიიღეს დადგენილება გმირი შახტელების გმირობის უკვდავსაყოფად. ტრაგიკული მოვლენების ადგილზე კრასინის სახელობის შახტის ჭაურთან დადგეს ფაშიზმის მსხვერპლთა პირველი ძეგლი. ეს იყო ხის პირამიდა, რომელიც ბოლოვდებოდა ვარსკვლავით. 1959 წელს მის ადგილზე დადგეს ობელისკი (ავტორი ს. კომაროვი), ხოლო 1975 წელს გამარჯვების 30-ე წლისთავთან დაკავშირებით ააშენეს ფაშიზმის მსხვერპლთა ახალი, თანამედროვე ძეგლი. მემორიალის ცენტრში განთავსებულია 8-მეტრიანი მწუხარე მეშახტის ძეგლი, რომელიც მდებარეობს ორ ობელისკს შორის. შახტიორს ხელში უჭირავს ფიალა მუდმივი ცეცხლით. სკულპტურული ჯგუფის გვერდით დასაკრძალი კედელია. მის ნიშში მდებარეობს მეშახტეების ჩაჩქანები. აქვეა ლაბრადორიტისაგან დამზდებული ფაშიზმის მსხვერპლთა ხსოვნის მემორიალური ფიალა. მემორიალის ავტორები არიან როსტოველი არქიტექტორი რ. მუროდიანი და მოქანდაკე ი. რეზნიჩენკო. ფაშიზმის მსხვერპლთა მემორიალი ერთ-ერთი უდიდესი ძმათა სასაფლაოა აღმოსავლეთ დონეცის ტერიტორიაზე. Ершова, Н. Опалённые огнём войны: [мемориал жертвам фашизма в пос. им. Красина]/ Н.Ершова // Шахтинские известия. — 2007. — № 85 (5 мая.). — С. 2. Захаров, А. Вечная слава героям: [открытие мемориала жертвам фашизма на шахте им. Красина]/ А.Захаров // Ленинское знамя. — 1975. — 10 мая. — С. 2. ქალაქი შახტი ისტორიულ ძეგლებში: მხარეთმცოდნეობითი ნარკვევი დაარქივებული 2017-01-28 საიტზე Wayback Machine. ისტორიისა და კულტუის ძეგლები
Bandai Namco-ს თამაშების სია

ფაილი:BANDAI NAMCO logo.svg ეს არის იაპონური კომპანია Bandai Namco Entertainment-ის შექმნილი და გამოცემული ვიდეო თამაშების სია, რომელიც ძირითადად მოიცავს 2006 წლის შემდეგ გამოშვებულ თამაშებს. „MotoGP 14“, „Ride“, „MotoGP 15“, „Sébastien Loeb Rally Evo“ და „Valentino Rossi: The Game“ შექმნა და გამოსცა Milestone S.r.l.-მა. „Lords of the Fallen შექმნა და გამოსცა CI Games-მა. „F1 2015“ შექმნა და გამოსცა Codemasters-მა. „Project CARS“ შექმნა და გამოსცა Slightly Mad Studios-მა. „The Witcher 3: Wild Hunt“ შექმნა და გამოსცა CD Projekt (მხოლოდ PAL რეგიონისთვის). ↑ Casting Voice, Bandai Namco’s Voice Actor Game, Has A Mini Recording Studio In It. ციტირების თარიღი: February 24, 2014. ↑ Co-developed with Sora Ltd. Namco-ს თამაშების სია თარგი:Bandai-ს აპარატული უზრუნველყოფა
გივი თუმანიშვილი

გივი ზურაბის ძე თუმანიშვილი — XVII-XVIII საუკუნეების ქართველი პოეტი და კალიგრაფი. 1688-1721 წლებში იყო ერეკლე I-ის, არჩილ II-ის, ლევან ბატონიშვილისა და ვახტანგ VI-ის კარის მდივან-მწიგნობარი. 1701-1705 წლებში არჩილ II-ის დავალებით გადაწერა „არჩილიანი“ (S- 425). 1721 ვახტანგ VI-ის ბრძანებით ვახუშტი ბატონიშვილთან ერთად აღწერა საბარათიანო. მისი ლექსები დაცულია ხელნაწერების (S-424, Q-548) სახით. თუმანიშვილს ეკუთვნის ვახტანგ VI-ის ეპიტაფია. მეტრეველი ე., ვახტანგ VI-ის ეპიტაფიის ავტორი, „თსუ შრომები“, 1951, ტ. 43 მიქაძე გ., ქართული საბჭოთა ენციკლოპედია, ტ. 5, თბ., 1980. — გვ. 9.
PC Engine Duo

PC Engine Duo — მეოთხე თაობის სახლის ვიდეო თამაშების კონსოლი, შემუშავებული კომპანიების, NEC-ის და Hudson Soft-ის მიერ იაპონური ბაზრისთვის 1991 წლის 21 სექტემბერს, ხოლო ჩრდილოეთ ამერიკული ბაზრისთვის გამოვიდა 1992 წლის 10 ოქტომბერს, TurboDuo-ის სახელწოდებით. აშშ-ში TurboDuo რეკლამირებული იქნა Turbo Technologies, Inc-ის მიერ (TTI), რომელიც წარმოადგენდა NEC-ის და Hudson Soft-ის ერთობლივ საწარმოს. ის შეიქმნა, რათა მოეხდინა NEC-ის შექმნილი კონსოლების რეალიზაცია ჩრდილოეთ ამერიკაში, რათგანაც NEC Home Electronics USA-მა ვერ შეძლო პლატფომის გასაღება ამ რეგიონში. კონსოლის თავდაპირველი ფასი აშშ-ში შეადგენდა 299.99 აშშ დოლარს, ხოლო იაპონიაშ 59,800 იპაონურ იენას. TurboDuo წარმოადგენს TurboGrafx-16-ისა TurboGrafx-CD-ის კომბინაციას და გააჩნდა განახლებული BIOS და დამატებითი 192 კბ ოპერატიული მეხსიერება. TurboGrafx-CD-ის მსგავსად TurboDuo-ს შეეძლო Compact Disc Digital Audio-ს და CD+G-ის ფორმატის აღქმა, თუმცა მას არ ჰქონდა PC Engine-ის HuCards-ის წაკითხვის შესაძლებლობა დამატებითი ადაპტერის ან მოდიფიკაციის გარეშე. კონსოლი მოიხმარდა HuC6280-ის ცენტრალურ პროცესორს 1.79 ან 7.16 მჰც ტაქტური სიხშირით, 8 კბ ოპერატიულ და 64 კბ ვიდეო მეხსიერებას, გრაფიკულ ჩიპს შეეძლო 481 ფერის გამოსახვა ეკრანზე და შეტანის საშუალებად გამოიყენებდა სტანდარტულ გეიმპადს. დასახელება TurboDuo მომდინარეობს TTI-ის სარეკლამო კამპანიის ფარგლებში შექმნილი პერსონაჟ ჯონი ტურბოდან. იაპონიაში NEC-მა გამოუშვა PC Engine Duo-ის რამდენიმე ვერსია, მათ შორის PC Engine Duo R (გამოსული 1993 წლის 25 მარტს) და PC Engine Duo RX (1994, 25 ივნისი). PC Engine Duo R PC Engine Duo RX PC Engine ArcadeCard DUO TurboGrafx-16/PC Engine TurboGrafx-16-ის თამაშების სია PC Engine-ის თამაშების სია შეგიძლიათ იხილოთ მედიაფაილები თემაზე „PC Engine Duo“ ვიკისაწყობში. TurboDuo — ოფიციალური ვიკი PC-Engine-ის ტექნიკური დოკუმენტაცია პროგრამისტებისთვის MagicEngine.com-ზე PC-Engine-ის თამაშების დეველოპერების საიტი Frozen Utopia-ზე TurboDuo-ს და TurboGrafx-16-ის მიმოხილვა The Video Game Critic-ზე NEC PC Engine Duo \ TurboDuo ვიდეო თამაშების კონსოლების ბიბლიოთეკაში ↑ 1.0 1.1 1.2 http://www.pc-engine.co.uk/?section=systems ↑ Electronic Gaming Monthly. May 2004. 52[მკვდარი ბმული].
PC Engine SuperGrafx

PC Engine SuperGrafx (იაპონ. PCエンジンスーパーグラフィックス), შემოკლებით SuperGrafx, ან PC Engine SG — მეოთხე თაობის სახლის ვიდეო თამაშების კონსოლი, შექმნილი იაპონური კომპანია NEC-ის მიერ, რომელიც იაპონიაში გამოვიდა 1989 წლის 8 დეკემბერს, ხოლო საფრანგეთში 1990 წლის მაისში. ეს არის PC Engine-ის განახლებული ვერსია და მის მსგავსად იმპორტირებული იქნა საფრანგეთში. თავდაპირველად დაანონსდა PC Engine 2-ის სახელით და (PCエンジン2) მოიაზრებოდა, როგორც ჭეშმარიტი 16 ბიტიანი სისტემა გაუმჯობესებული გრაფიკითა და აუდიო შესაძლებლობებით, რომლის გამოშვება დაგეგმილი იყო 1990 წელს, თუმცა ის ბაზარზე გამოჩნდა 1989 წელს მხოლოდ რამდენიმე განახლებით ორიგინალ კონსოლთან შედარებით. სისტემის თამაშების ბიბლიოთეკა მეტად მწირი იყო, საერთო ჯამში გამოვიდა მხოლოდ და მხოლოდ 6 თამაში: „1941:Counter Attack“, „Aldynes“, „Battle Ace“, „Darius Plus“, „Daimakaimura“, „Madō King Granzort“. მაგრამ, იმის წყალობით, რომ SuperGrafx უკუთავსებადი იყო PC Engine-თან, მასზე ხელმისაწვდომი გახდა 700-მდე პროგრამული პაკეტი. კომერციული კრახიდან გამომდინარე, SuperGrafx-ის არცერთი მოწყობილობა არ დანერგილა მის მემკვიდრე კონსოლ PC Engine Duo-ში. NEC-ის კონსოლების ენთუზიასტების საიტი დაარქივებული 2018-08-22 საიტზე Wayback Machine. Pcenginefx-ზე SuperGrafx bsolete Gamer-ზე SuperGrafx Giant Bomb-ზე PC Engine PC Engine Duo ↑ http://www.pc-engine.co.uk/?section=systems ↑ Harris, Steve (July 1989). „Cover Story - Next Generation Gaming“. Electronic Gaming Monthly. 1 (2): 31–32.
The Electric Light Orchestra (ალბომი)

The Electric Light Orchestra — ინგლისური როკ-ჯგუფ Electric Light Orchestra-ს სადებიუტო სტუდიური ალბომი, გამოცემული 1971 წლის დეკემბერში, ბრიტანეთში, ლეიბლზე Harvest Records. აშშ-ში ალბომი გამოვიდა 1972 წლის დასაწყისში სახელწოდებით No Answer, რომელიც შეიძინა მას შემდეგ, როდესაც United Artists Records-ის მდივანმა სცადა ბრიტანულ ლეიბლში დარეკვა და სახელწოდების დადგენა. საბოლოოდ, ამერიკული ლეიბლი ვერ დაუკავშირდა ბრიტანულს, რამაც No Answer შთააგონა ქართ. არავინ პასუხობს. The Electric Light Orchestra (First Light Series) არის ალბომის 2 დისკიანი, გაფართოებული გამოცემა, გამოსული ორიგინალური 30 წლიანი ალბომის იუბილეს აღსანიშნავად. პირველი დისკი შეიცავს ორიგინალურ ალბომს და ინტერაქტიულ CD-ROM დამატებას, ხოლო მეორეზე წარმოდგენილია ჯგუფის ყველაზე ძველი ჩანაწერები, შექმნილი თანადამაარსებელ როი ვუდის და ჩელისტ ენდი კრეიგის მონაწილეობით. დამატებით მასალებს შორის არის ინტერაქტიული მენიუ და EMI-ს პრომო-ფილმი „10538 Overture (მაისი 1972)“. No Answer - ინფორმაცია რემასტერის შესახებ დაარქივებული 2016-04-01 საიტზე Wayback Machine. საიტზე ftmusic ↑ Mason, Stewart. The Electric Light Orchestra – Electric Light Orchestra : სიმღერები, მიმოხილვები, ავტორობა, ჯილდოები. AllMusic. ↑ CG: Electric Light Orchestra. Robert Christgau. ↑ ლარკინი, კოლინ (ed.) (2011). The Encyclopedia of Popular Music (5th edn). ლონდონი: Omnibus Press. ISBN 978-0-85712-595-8.  ↑ გრაფი, გერი; დურხჰოლცი, დენიელ (რედ.) (1999) MusicHound Rock: The Essential Album Guide. Farmington Hills, MI: Visible Ink Press. ISBN 1-57859-061-2.  ↑ Brackett, Nathan; with Hoard, Christian (რედ.) (2004) The New Rolling Stone Album Guide (4th edn). ნიუ-იორკი, NY: Fireside/Simon & Schuster. ISBN 0-7432-0169-8.  ↑ No Answer, Snopes.com, 19 დეკემბერი 2012 ↑ Electric Light Orchestra Limited Edition by Electric Light Orchestra. Artistdirect.com. დაარქივებულია ორიგინალიდან — 2017-03-25. ციტირების თარიღი: 2017-10-17.
PC Engine GT

PC Engine GT (იაპონ. PCエンジンGT) — მეოთხე თაობის პორტატიული თამაშების კონსოლი, შექმნილი და გამოცემული კომპანია NEC-ის მიერ. იაპონიაში კონსოლი გამოვიდა 1990 წლის 1 დეკემბერს, ხოლო ჩრდილოეთ ამერიკაში იმავე თვეში TurboExpress-ის სახელით. არსებითად ის წარმოადგენს TurboGrafx-16/PC Engine-ის სახლის კონსოლის პორტაბელურ ვერსიას, რომლის თავდაპირველი ფასი იაპონიაში შეადგენდა 44,800 იაპონურ იენას, ხოლო აშშ-ში 249.99 დოლარს. PC Engine GT დაანონსდა 1990 წლის აპრილში კოდური დასახელებით Game Tank. სისტემა იმ დროში ტექნიკურად საკმაოდ განვითარებული იყო და შეეძლო TurboGrafx-16-ის ყველა HuCard თამაშის გაშვება. მას გააჩნდა ტვ ტუნერი და 66 მმ ზომის კორპუსი, იმავე ზომის რაც ორიგინალ Game Boy-ის. მასში განთავსებული იყო HuC6280-ის ცენტრალური პროცესორი 1.79 ან 7.16 მჰც ტაქტური სიხშირით, 8 კილობაიტი ოპერატიული მეხსიერება და გრაფიუკული ჩიპი, რომელსაც შეეძლო 481 ფერის აღქმა. კონსოლი ძირითადად კონკურენციას უწევდა Nintendo-ს Game Boy-ს, Sega Game Gear-სა და Atari Lynx-ს. საერთო ჯამში გაიყიდა 1.5 მილიონი ეგზემპლარი და მიიჩნევა კომერციულ ჩავარდნად პორტატიული კონსოლების ბაზარზე. The Electronic Gaming Monthly 1991 Video Game Buyers Guide. PC-FX TurboGrafx-16 PC Engine SuperGrafx TurboExpress-ის ისტორია დაარქივებული 2018-06-23 საიტზე Wayback Machine. Defunct Games-ზე TurboExpress დაარქივებული 2017-10-02 საიტზე Wayback Machine. -ის ოფიციალური ვიკი PC Engine GT-ის ათი საუკეთო თამაში Retro Gamer-ზე ↑ http://www.pc-engine.co.uk/?section=systems ↑ TurboGrafx-16 TurboExpress Biography ↑ http://archives.tg-16.com/VGCE/VGCE_1990_04_024.jpg ↑ Snow, Blake. (2007-07-30) The 10 Worst-Selling Handhelds of All Time. GamePro. დაარქივებულია ორიგინალიდან — 2007-10-12. ციტირების თარიღი: 2008-01-17.
Hudson Soft

Hudson Soft Co., Ltd (იაპონ. 株式会社ハドソン), უფრო მეტად ცნობილი შემოკლებული სახელით Hudson — იაპონური ვიდეო თამაშების კომპანია, რომელსაც შექმნილი და გამოცემული აქვს უამრავი თამაში კონსოლებისთვის, სახლის კომპიუტერებისა და მობილური ტელეფონებისთვის 1980-2000-იან წლებში. მისი შტაბ-ბინა მდებარეობდა მიდტაუნ ტაუერში, ტოკიო, იაპონია, ასევე დამატებით ოფისებს ფლობდა ქალაქ საპოროში. Hudson Soft დაარსდა 1973 წლის 18 მაისს და თავდაპირველად ორიენტირებული იყო პერსონალურ კომპიუტერებთან დაკავშირებული პროდუქტების შემუშავებაზე, მაგრამ მოგვიანებით მისი საქმიანობის სფერო მოიცვა ვიდეო თამაშებმა და მობილურმა კონტენტებმა, ის ასევე დაკავებული იყო მუსიკის ჩაწერით. როგორც თამაშების გამომცემელმა, შიდა სტუდიების მეშვეობით შეიმუშავა რიგი განთქმული ფრენჩაიზები, მათ შორის: „Bomberman, „Adventure Island“, „Bloody Roar“ და „Bonk“. 1987 წელს NEC-ისა და Hudson Sof-ის თანამშრომლობით შეიქმნა სახლის ვიდეო თამაშების კონსოლი TurboGrafx-16, რომელიც კონკურენციას უწევდა Nintendo-ს Sega-ს და SNK-ს. 2012 წლის 1 მარტს Hudson Soft-მა, როგორც კომპანიამ შეწყვიტა არსებობა და შეერწყა Konami Digital Entertainment-ს. მისი პროდუქტების რეალიზაცია კვლავ გრძელდება Hudson-ის ბრენდის ქვეშ Konami-ის მეშვეობით. მთავარი სტატია: Hudson Soft-ის თამაშების სია. შეგიძლიათ იხილოთ მედიაფაილები თემაზე „Hudson Soft“ ვიკისაწყობში. ოფიციალური საიტი დაარქივებული 2016-04-12 საიტზე Wayback Machine. (იაპონური) ოფიციალური საიტი (ინგლისური) ↑ დაარქივებული ასლი. დაარქივებულია ორიგინალიდან — 2011-08-13. ციტირების თარიღი: 2011-08-13. ↑ დაარქივებული ასლი. დაარქივებულია ორიგინალიდან — 2011-12-20. ციტირების თარიღი: 2011-12-20. ↑ "Corporate overview დაარქივებული 2010-10-17 საიტზე Wayback Machine. ." Hudson Soft. Retrieved on July 12, 2010. ↑ List of Hudson Soft Co. Ltd. Developed Games. allgame.com. დაარქივებულია ორიგინალიდან — 17 ნოემბერი 2014. ციტირების თარიღი: 7 July 2013. ↑ Corporate History. Konami. დაარქივებულია ორიგინალიდან — 2013-01-18. ციტირების თარიღი: 2012-12-31. ↑ 株式会社コナミデジタルエンタテインメントとの合併について. Konami Digital Entertainment (2012). დაარქივებულია ორიგინალიდან — 2016-04-12. ციტირების თარიღი: 2012-04-12.